Džambi (pilsēta)

Džambi ir Indonēzijas Džambi provinces galvaspilsēta un lielākā pilsēta. Pilsēta atrodas Sumatras salā, un tā ir rosīga upju osta pie Batanhari upes, kā arī naftas un gumijas ražošanas centrs. Pilsēta atrodas 26 km no Muarodžambi tempļu ansambļa drupām, kur senatnē atradās svarīga pilsēta Šrīvidžajas valstī.

Džambi apkalpo Sultāna Tahas Šaifudīna lidosta.

 Klimats 
Džambi ir tropu lietus mežu klimats (Af) saskaņā ar Kepena klimata klasifikāciju ar minimālo temperatūru no 22 līdz 23 °C un maksimālo temperatūru no 30 līdz 32 °C. Ikgadējais nokrišņu daudzums Džambi pilsētā ir 2296,1 mm, un lietus sezona ilgst no oktobra līdz aprīlim ar vidēji 20 lietainām dienām mēnesī. Relatīvi sausā sezona ilgst no maija līdz septembrim ar vidēji 16 lietainām dienām mēnesī.

 Vēsture 

Džambi pilsētas dzimšana 2014. gadā tika noteikta kā notikusi 1401. gada 28. maijā. 1460. gadā toreizējā pilsēta kļuva par galvaspilsētu malajiešu Džambi karalistei, 16. gadsimtā — Džambi sultanātam. Džambi sultanātu oficiāli likvidēja Nīderlandes Austrumindijas valdība 1906. gadā, tā pēdējais sultāns bija Taha Šaifudīns.

Par Džambi autonomā apgabala administratīvo galvaspilsētu to noteica Sumatras gubernators 1946. gada 17. maijā. 1956. gadā Džambi tika piešķirts pilsētas (kota) statuss, kas tuvs Latvijas valstspilsētas statusam, un 1957. gada 6. janvārī tā kļuva par jaunizveidotās Džambi provinces galvaspilsētu.

 Iedzīvotāji 

Džambi pilsēta ir lielākā Džambi provincē, un 2020. gadā tajā dzīvoja 606 200 iedzīvotāju (17% no provinces iedzīvotājiem); oficiālā aplēse 2022. gada vidū bija 619 553 (tostarp 311 616 vīrieši un 307 937 sievietes). Pilsētas etniskais sastāvs ir raibs, tajā dzīvo Džambi malajieši (27,84%), javieši (22,05%), minankabavi (12,64%), malajieši (11,47%), ķīnieši (6,82%), bataki (6,62%), sundi (4,47%) un bugi (2,03%).

 Administratīvais iedalījums 
2010. gada tautas skaitīšanas laikā Džambi pilsēta tika sadalīta astoņos administratīvajos rajonos (kecamatan), bet kopš 2010. gada, sadalot esošos apgabalus, tika pievienoti trīs papildu rajoni.
 Nosaukums  Platība km2  Iedz. 2010 Iedz. 2020 Iedz. 2022(novērtējums)adm. centrs MikrorajoniPasta kodi Kotabaru (Kota Baru)  36,11 139 359 80 062 83 381 Pāllima (Paal Lima)5 36126 — 36128 Alambaradža (Alam Baraja)  41,56 (a)108 196 113 146 Baganpete (Bagan Pete)5 36125 — 36129 Dienviddžambi (Jambi Selatan)  11,41 124 280 56 929 57 515 Pakuanbaru (Pakuan Baru)5 36131 — 36139 Pālmera (Paal Merah)  27,13 (a) 105 906 108 182 Talanbakuna (Talang Bakung)5 36139 — 36148 Dželutuna (Jelutung)  7,92 60 544 59 442 59 744 Dželutuna (Jelutung)7 36133 — 36137 Pasardžambi (Pasar Jambi)  4,02 12 800 11 193 11 147 Pasara (Pasar)4 36111 — 36134 Telanaipura  22,51 92 366 49 212 49 734 Telanaipura6 36122 — 36129 Danausipina (Danau Sipin)  7,88 (a) 43 375 43 734 Murni5 36121 — 36129 Danauteluka (Danau Teluk)  15,70 11 824 12 822 13 009 Olakkemana (Olak Kemang)5 36261 — 36265 Pelajanana (Pelayangan)  15,29 12 861 12 93913 050 Ulugedona (Ulu Gedong)6 36251 — 36256 Austrumdžambi (Jambi Timur) 15,94 77 823 66 124 66 925 Tandžunpinana (Tanjung Pinang)9 36141 — 36149 Kopā  205,38 531 857 606 200 619 553  Kotabaru (Kota Baru)62 
Piezīme: (a) 2010. gada iedzīvotāju skaits jaunajos rajonos iekļauts tālaika veco rajonu robežās.

Apkārtējie ciemati ir Mendalo (9,4 km), Kinati (7,6 km), Padana (8,3 km), Tandžundžohora (5,9 km). Pilsēta ir anklāvs Muarodžambi reģiona teritorijā.

 Saimniecība 
Pilsētā vēsturiski attīstījies tautas amatniecības veids, ko sauc par batiku — gleznošanu uz audumiem. Sākotnēji apģērbu, kas izgatavots no audumiem, kas apstrādāti, izmantojot batikas tehniku, valkāja tikai aristokrāti. 20. gadsimta otrajā pusē batikas tehnoloģija pārgāja uz rūpniecisku pamatu.

 Atsauces 

 Ārējās saites 

Kategorija:Indonēzijas pilsētas